صوبہ سرحد اِچ ریفرنڈم

تقسیم توں پہلے صوبہ سرحد اِچ ریفرنڈم تھیا ریفرنڈم کوں کامیاب کرݨ اِچ دیرہ اسماعیل خان ، ٹانک، بنوں تے صوبہ سرحد اِچ شامل ٻئے علاقیں دا حصہ سب توں زیادہ ہے ، پشتو ناں دے مقابلے اِچ سرائیکی ہزار تے ہند کو آلئیں ودھ چڑھ ریفرنڈم اِچ حصہ گھٖدا تے پاکستان دے حق اِچ ریفرنڈم کوں کامیاب کرایا، پشتون رہنما خان عبد الغفارخاں دی مخالفت دے مقابلے اِچ دیرہ اسماعیل خان توں پیر آف زکوڑی سئیں عبداللطیف زکوڑی، عطاء اللہ خان کنڈی، عبداللہ جان پوٹہ، نواب آف ٹانک قطب الدین خان سدوزئی تے دیرے ٹانک دے ہک ہک ڄݨے ݙینھ رات ورک کر تے ریفرنڈم کوں پاکستان دے حق اِچ کامیاب کرایا، دیرے دے سرائیکیں کوں اُمید ہئی جو پاکستان بݨسے اساکوں انصاف ملسے پر پاکستان بنݨ دے مخالفت کرݨ آلے پشتونیں کوں سب کجھ ݙے ݙتا ڳیا تے سرائیکیں کوں ہُݨ تئیں عذاب ملدا پے۔

 حوالہ 
کتاب: میݙی دھرتی، میݙے لوک ، مصنف: ظہور احمد دھریجہ ، ناشر: جھوک پبلشرز ، ملتان 2018ء